زرتاج گل

زرتاج گل وزیر (ولادت: 17 نومبر 1984ء) پاکستانی سیاست دان ہیں جن کا تعلق پاکستان تحریک انصاف سے ہے۔  یہ پندرہویں قومی اسمبلی پاکستان کی منتخب رکن ہیں۔زرتاج گل موجودہ وزیر مملکت برائے ماحولیاتی تبدیلی ہیں، وہ 5 اکتوبر 2018ء سے اپنے اس عہدے پر ہیں۔

 ابتدائی زندگی اور تعلیم 
زرتاج گل کا تعلق شمالی وزیرستان، خیبر پختونخوا سے ہے۔ 17 نومبر 1984ء کو وزیر پٹھان گھرانے میں آنکھ کھولی  انھوں نے کوئین میری کالج، لاہور سے انڈر گریجویٹ اور اس کے بعد نیشنل کالج آف آرٹس پوسٹ گریجویٹ تعلیم حاصل کی۔ 

زرتاج گل نے تعلیم مکمل کرنے کے بعد پاکستان تحریک انصاف (پی ٹی آئی) میں شامل ہوگئیں۔ اور 2005ء میں انصاف اسٹوڈنٹ فورم (آئی ایس ایف) کی ساتھ رضاکار بنیں۔

زرتاج گل 2010ء میں شادی کے بعد ڈیرہ غازی خان منتقل ہو گئیں۔

 سیاسی زندگی 
زرتاج گل نے 2013ء کے عام انتخابات میں حلقہ این اے 172 (ڈیرہ غازی خان 2) سے پی ٹی آئی کے امیدوار کی حیثیت سے پاکستان کی قومی اسمبلی کی نشست کے لیے انتخاب لڑیں لیکن وہ ناکام رہیں۔ انھوں نے 38،643 ووٹ حاصل کیے اور یہ نشست حافظ عبد الکریم سے ہار گئیں۔

زرتاج گل پاکستان کے عام انتخابات، 2018ء میں حلقہ این اے 191 (ڈیرہ غازی خان-3) سے پاکستان تحریک انصاف کی امیدوار تھیں۔  انھوں نے 79،817 ووٹ حاصل کر کے یہ نشست جیتی۔ 

5 اکتوبر 2018ء کو، وہ وزیر اعظم عمران خان کی وفاقی کابینہ میں شامل ہوئیں اور وزیر مملکت برائے ماحولیاتی تبدیلی کے عہدے پر فائز ہوئیں۔

 استعفی 
مارچ 2022 کے دوران پی ٹی آئی حکومت کے خلاف رجیم چینچ کی امریکی سازش کے بعد جب عمران خان کے خلاف تحریک عدم اعتماد کامیاب ہو گئی تو اس کے بعد وزیر اعظم عمران خان کی کابینہ اور پی ٹی آئی اراکین اسمبلی نے اجتماعی طور پر استعفی دینے کا فیصلہ کیا جس کے بعد 10 اپریل 2022 کو زرتاج گل نے بھی استعفی دیا ۔

 حوالہ جات 

زمرہ:1984ء کی پیدائشیں
زمرہ:بقید حیات شخصیات
زمرہ:پاکستان تحریک انصاف کے اراکین قومی اسمبلی
زمرہ:پاکستان تحریک انصاف کے سیاست دان
زمرہ:پاکستانی ارکان قومی اسمبلی 2018ء تا 2023ء
زمرہ:عمران خان حکومت
زمرہ:قومی کالج برائے فنون کے فضلا
زمرہ:قومی اسمبلی پاکستان کی خواتین ارکان
زمرہ:وزرائے پاکستان
زمرہ:کوئین میری کالج، لاہور کے فضلا
زمرہ:17 نومبر کی پیدائشیں
زمرہ:پشتون شخصیات
زمرہ:ویکی ڈیٹا سے مختلف مختصر وضاحت
زمرہ:پشتون خواتین
زمرہ:اکیسویں صدی کی پاکستانی خواتین سیاست دان
زمرہ:پاکستانی ارکان قومی اسمبلی 2024ء تا 2029ء